Салдоркс — салонь ванфтома кядьгоня. Мокшетне и эрзятне кунардонь пингста салдоркст тиендсть шуфтста. Ульсть эрь кодапт: оцюфт, ёмлат, тифт керьсефкаста, мазыста. Ульсть оцю С.: синь керсезь шуфтста парьня лаца, тяфтамса салсь ванфневсь сяда лама пингс. Ульсть С., конат вяри варяняда повфневсть мъргаса. Тиендсть ляпе шуфтста, пяшеста пяше жуватань, нармонень пряня лаца кундамка мархта салдоркст. Тиендсть яксяргоня яксярга лаца: тяфтапнень путнезь шра лангс, кшить ваксс.